**אלקטור** (באנגלית: **Elector**) הוא יישומון ותוכנה לניהול קמפיינים פוליטיים ומסעות בחירות. היישום פותח על ידי חברת אלקטור תוכנה בע"מ הממוקמת בעיר אשקלון.

היישומון זמין עבור מערכות ההפעלה iOS ואנדרואיד. כמו כן היא תומכת במחשבים ביתיים.

תכונות
------

המערכת מתממשקת לרשתות החברתיות ומשתמשת בצ'אטבוטים על מנת ליצור מאגר מצביעים פוטנציאליים, ולהמליץ על שיחות רצויות למוקד הטלפוני. המערכת כוללת גם פונקציית חיזויים המבוססת על למידת מכונה לאתר מצביעים מתנדנדים. פעילים בקמפיין המורידים את היישומון הופכים לשותפים באמצעות הוספת מידע על תומכים מתוך מכריהם, התממשקות לספר הטלפונים והמרצתם לסייע לקמפיין. פעילי שטח יכולים לסמן ביום הבחירות את המצביעים שכבר הגיעו ולאפשר פניות אישיות למי שעדיין לא הגיעו לקלפי.

בשימוש מפלגת הליכוד
-------------------

בבחירות לכנסת העשרים ושלוש שהתקיימו ב-2 במרץ 2020, עשתה מפלגת הליכוד שימוש במערכת אלקטור במספר כתבות ייחסו לתוכנה את הגעתם לקלפי של כ-60,000 מצביעי ליכוד שהם כמעט 2 מנדטים.

בבחירות המוניצאפליות שהתקיימו ב-2018, שכרו את שירותי המערכת ראשי ערים רבים ברחבי הארץ, ביניהם רז קינטסליך ראש עיריית לציון ויאיר רביבו מלוד.

גם בבחירות לכנסת ה-24 ב-2021 עשתה מפלגת הליכוד שימוש באלקטור. בניגוד לשימוש השוטף, ביום הבחירות, המפלגה החליטה לא להשתמש בשירותי אלקטור, אלא לפתח מודול עצמאי שקרס ביום הבחירות, רבים מייחסים להחלטה זו את ההפסד בבחירות. והמפלגה שבה להשתמש בשירותי החברה בבחירות שנערכו ב-2022. במהלך הקמפיין עתרו מס' גופים כנגד השימוש באפליקציה, אך בג"ץ דחה את העתירות.

בבחירות לכנסת ה-25 ב-2022 שבה המפלגה לעשות שימוש ביישומון, החידוש העיקרי במערכה זו, היה היכולת לשתף בזמן אמת את כל מפלגות הגוש במידע שנאסף.

הפרת פרטיות
-----------

בעקבות אירוע האבטחה, קבעה הרשות להגנת הפרטיות במשרד המשפטים כי חברת אלקטור, מפלגת הליכוד ומפלגת ישראל ביתנו הפרו את הוראת חוק הגנת הפרטיות. במסגרת הבדיקה נמצאו ליקויים באבטחת המידע במערכות המידע של החברה. בעקבות הדיווחים הוגב בג"צ כנגד החברה, ורשות הסייבר הלאומי השיבה כי לאחר בדיקה חוזרת מערך האבטחה של החברה שופר (בג"ץ 1311/20).

אולם למרות זאת, לקראת הבחירות לכנסת העשרים וארבע הליכוד, הציונות הדתית וימינה השתמשו בה. מפלגת "המחנה הממלכתי" אף השתמשה בשירותי המערכת בבחירות לכנסת ה-25. הרשות להגנת הפרטיות קבעה בתזכיר מיוחד כי **ניתן** לבצע שימוש במערכת דוגמת אלקטור.

בשנת 2012, הציגה קבוצת האקרים את רשימת בוחרי הליכוד מתוך בסיס הנתונים של אלקטור משנת 2020. חברת אלקטור הכחישה את הדליפה, אך טענה כי מכיוון שהיא איננה שומרת נתונים של שנים קודמות לא ניתן לוודא שהנתונים שפורסמו אכן תואמים לבסיס הנתונים של האפליקציה.

קישורים חיצוניים
----------------

* אתר האינטרנט הרשמי של אלקטור
* אמיר בן-דוד, "הפכו אותי לאויב המדינה", באתר זמן ישראל, 11 באפריל 2020
* אתר למנויים בלבד רפאלה גויכמן, הצצה לתוך אלקטור: כך מאות ישראלים "מלשינים", באתר TheMarker‏, 5 במרץ 2021
* אורן פרסיקו, בחרו להתפשר, באתר העין השביעית, 27 ביוני 2022
* אתר למנויים בלבד רפאלה גויכמן, האם בגוש נתניהו ינסו להוציא בוחרים מהבית לפי מידע שנאסף עליהם?, באתר TheMarker‏, 18 בספטמבר 2022

הערות שוליים
------------

1. ↑  דף הבית, באתר אלקטור
2. ↑  אתר למנויים בלבד סמי פרץ, התמהיל הקטלני שעשוי לטרוף את הקלפים ולהכריע את הבחירות, באתר TheMarker‏, 27 בפברואר 2020
3. ↑  עומר כביר, איך הליכוד הצליחה למנף את אלקטור לגיוס של עשרות אלפי קולות?, באתר כלכליסט, 5 במרץ 2020
4. ↑  שירית אביטן כהן, ידענו שקשה לשבור את הפלונטר הפוליטי, אבל הצלחנו, באתר מקור ראשון, ‏05.03.2020
5. ↑  עומר כביר, כך עבדה מערכת דרבון הבוחרים של הליכוד, שעה אחר שעה, באתר כלכליסט, 5 במרץ 2020
6. ↑  טל שלו‏, חודש אחרי שנקבע שהפרה חוק פרטיות, בליכוד שבו להשתמש באפליקציית אלקטור, באתר וואלה!‏, 15 בפברואר 2021
7. ↑  אתר למנויים בלבד רפאלה גויכמן, "תגידו לי שזה לא נכון" - האם הטעות הזאת עלתה לליכוד ב-3-2 מנדטים?, באתר TheMarker‏, 25 במרץ 2021
8. ↑  כבוד השופט א' שטיין, בג"ץ 20/1311
9. ↑  אתר למנויים בלבד רפאלה גויכמן, האם בגוש נתניהו ינסו להוציא בוחרים מהבית לפי מידע שנאסף עליהם?, באתר TheMarker‏, 18 בספטמבר 2022
10. ↑  אתר למנויים בלבד רפאלה גויכמן, אחרי שהואשמה בהפרת החוק: הליכוד שבה להשתמש באלקטור, באתר TheMarker‏, 15 בפברואר 2021
11. ↑  הרשות להגנת הפרטיות, הבהרה מטעם הרשות להגנת הפרטיות על חוקיות מערכת אלקטור, באתר , ‏22.2.2021
12. ↑  טל שחף, האקרים: הדלפנו את מאגר הבוחרים מ-2020, באתר ynet, 15 במרץ 2021